Toni Lähteenmäki (autourheilija)

Toni Lähteenmäki (s. 8. tammikuuta 1992 Viiala) on suomalainen kolmannen polven rata-autoilija ja Suomen mestari. Tonin isä Pasi Lähteenmäki ja isoisä Arto Lähteenmäki ovat kilpailleet eri autoluokissa Suomen radoilla. Myös Tonin sisko Noora Lähteenmäki harrastaa rata-autoilua.

Toni aloitti kilpailemisen V1600 Cupissa vuonna 2011. Heti ensimmäisenä vuonna hän voitti sarjan mestaruuden. Kahden kilpailukauden ja kahden mestaruuden jälkeen Toni siirtyi kilpailemaan V8 Thunder -luokkaan, joka silloin tunnettiin Camaro Cupin nimellä. Tulokaskauden kahdeksan podium-sijoitusta 10 ajetusta kilpailusta riittivät sarjan kolmanteen sijaan. Kauden 2020 päätteeksi Tonin palkintokaapissa on kaksi pronssia, yksi hopea ja neljä sarjamestaruutta.

Lähteet 

Suomalaiset autourheilijat
Vuonna 1992 syntyneet
Elävät henkilöt